Voormalige president Nelson Mandela se kleinseun, Mandla Mandela, het Maandag gesê sy oupa word "al hoe sterker".
Mandla het sy oupa Sondag in die hospitaal besoek. "Die besoek het my met 'n warm gevoel gelaat, omdat my oupa daagliks al hoe sterker word," het hy gesê.
Die vordering is "veral bemoedigend, omdat dit diegene wat leuens versprei het dat hy in 'n 'vegetatiewe toestand' is en net 'wag vir lewensondersteunende masjiene om afgeskakel te word' verkeerd bewys". "Madiba het dié stellings verkeerd bewys en hou aan om sy veggees te vertoon waarvoor hy al jare lank bekend is," het Mandla gesê.
Mandela is op 8 Junie in die Medi-Clinic-harthospitaal in Pretoria opgeneem met 'n herhalende longinfeksie.
Mandela het verlede week sy 95ste verjaarsdag in die hospitaal gevier.
Mandla en sommige van Madiba se familielede is tans in 'n hofgeding gewikkel oor oorskot van Madiba se kinders en kleinkinders wat Mandla van Qunu na Mvelo geskuif het. 'n Hofbevel het Mandla vroeër gedwing om die oorskot terug te skuif na Qunu.
Wat se bevordering het Mandela gekry?
Die derde paragraaf moet tog sekerlik lees "die vordering wat my oupa maak, is veral bevredigend….." die woord bevordering beteken tog immers "verhoging in rang of begunstiging. So kan sy beweerde verbetering in sy gesondsheid as bevordering beskryf word?
Wat help dit om te sit en tob………Of hy lewe en of hy reeds weg is……….SO WHAT !! WHY WORRY !! Doesn't matter at all………..
interesant om die minste te se; "5o dae in hospitaal/goeie vordering" ens. Berigte in oorsese koerant van operasie wat nie hier (in RSA) genoem word nie, Sover ek weet – vir longonsteking kry mens anti-biotika, standaard behandeling en na paar weke is jy weer 100% (persoonlike ondervinding).Dink enigiemand met gemidddelde inteligensie kan self uitwerk….